১৫ বছর বাদে আসছে ‘থ্রি ইডিয়টস’-এর সিক্যুয়েল

ওয়েব ডেস্ক: ‘থ্রি ইডিয়টস’-র সিক্যুয়েল (3 Idiots Sequel) আসছে। মাঝখানে বছর ১৬ পেরলেও ব়্যাঞ্চো-রাজু আর ফারহানের ‘দোস্তি’ ভোলেনি সিনেদর্শকরা। এবার ফের তাঁদের বন্ধুত্বের সমীকরণ ফিরে দেখার পালা। প্রায় ১৬ বছর পর তৈরি হচ্ছে ‘থ্রি ইডিয়টস’। ১৫ বছর আগের ‘অল ইজ ওয়েল’ স্লোগান এখনও মানুষের মুখে শোনা যায়। জানা যাচ্ছে, আইকনিক এই ছবির গল্পটি অব্যাহত থাকবে।

২০০৯ সালের ডিসেম্বর মাসে মুক্তি পেয়েছিল রাজকুমার হিরানি পরিচালিত ব্লকবাস্টার সিনেমা ‘থ্রি ইডিয়টস’। আজও বলিউডের অন্যতম জনপ্রিয় সিনেমা হিসেবে বিবেচিত। এবার সেই ছবির অনুরাগীদের জন্য বড় চমক। বহু প্রতীক্ষার পর আসছে ‘থ্রি ইডিয়টস ২’ । সূত্রের খবর, স্ক্রিপ্ট লক হয়ে গিয়েছে এবং ২০২৬ সালের দ্বিতীয়ার্ধেই শুরু হচ্ছে শুটিং। নির্মাতা রাজকুমার হিরানি তাঁর ব্লকবাস্টারের সিকুয়েল নিয়ে সমস্ত প্রস্তুতি চূড়ান্ত করে ফেলেছেন। সূত্রের খবর, ছবির মূল চার অভিনেতা-আমির, করিনা, মাধবন ও শরমন-এই সিকুয়েলে ফিরছেন। নির্মাতাদের দাবি, “প্রথম ছবির ম্যাজিক ফিরছে। প্রযোজনা সংস্থা ঘনিষ্ঠ সূত্র মারফৎ খবর, “ছাব্বিশ সালের মাঝামাঝি ‘থ্রি ইডিয়টস’-এর সিক্যুয়েলের শুটিং শুরু হবে। রিইউনিয়নের কথা ভেবে প্রত্যেকেই ভীষণ উচ্ছ্বসিত।

আরও পড়ুন: ধুরন্ধরে গ্র্যান্ড এন্ট্রি অক্ষয় খান্নার, না দেখলেই মিস

সূত্রের খবর, “প্রথম ছবি যেখানে শেষ হয়েছিল, সেখান থেকেই শুরু হবে এই ছবির গল্প। প্রায় ১৫ বছর পরে, যখন সমস্ত চরিত্র তাদের আলাদা পথ ছেড়ে নতুন অ্যাডভেঞ্চারের জন্য পুনরায় একত্রিত হবে।” এর অর্থ হল দর্শকরা আবারও র‍্যাঞ্চো, ফারহান, রাজু এবং পিয়ার নস্ট্যালজিক রসায়ন উপভোগ করতে পারবেন। তবে এবার তাদের জীবনের নতুন এবং মজাদার মোড় আসবে।

অন্য খবর দেখুন